C 167 A/4
MT
Il-Ġurnal Uffiċjali tal-Unjoni Ewropea
21.4.2022
4.
IL-KOMPETIZZJONI KIF SE TIĠI ORGANIZZATA?
4.1.
Ħarsa ġenerali lejn il-proċeduri tal-kompetizzjoni Din il-kompetizzjoni se tiġi organizzata fil-fażijiet segwenti: — Applikazzjoni (ara t-Taqsima 4.3.1. aktar ’l isfel). — Testijiet b’mistoqsijiet b’għażla multipla (MCQ): testijiet ta’ raġunament verbali, numeriku u astratt u testijiet tal-komprensjoni tal-lingwa (ara t-Taqsima 4.3.2. hawn taħt). — Kontrolli tal-eliġibbiltà (ara t-Taqsima 4.3.3. aktar ’l isfel). — Iċ-Ċentru ta’ evalwazzjoni: testijiet biex jiġu evalwati l-kompetenzi ġenerali (studju tal-każ u intervista bbażata fuq il-kompetenzi) u test relatat mal-qasam (ara t-Taqsima 4.3.4. aktar ’l isfel). — L-iċċekkjar tad-dokumenti ġustifikattivi u l-istabbiliment tal-listi ta’ riżerva (ara t-Taqsima 4.3.5. hawn taħt).
Il-mod ta’ kif se jsiru t-testijiet (mill-bogħod/bil-preżenza fiżika) kif ukoll dettalji u struzzjonijiet oħra neċessarji se jiġu speċifikati fl-ittri ta’ stedina għat-testijiet.
Għat-testijiet MCQ kif ukoll għall-istudju tal-każ, il-kandidati jridu jagħmlu appuntament skont l-istruzzjonijiet li jkunu rċevew mingħand l-EPSO.
Normalment, l-EPSO joffri diversi dati għat-testijiet MCQ u data waħda għall-istudju tal-każ, li fihom il-kandidati jistgħu jagħmlu dawn it-testijiet.
Il-perjodi tar-riżervazzjoni u tal-ittestjar huma limitati.
Jekk it-testijiet isiru bil-preżenza fiżika, l-EPSO jiżgura li l-kundizzjonijiet li fihom il-kandidati jagħmlu dawn it-testijiet ikunu konformi mar-rakkomandazzjonijiet stabbiliti mill-Awtoritajiet tas-Saħħa Pubblika rilevanti (iċ-Ċentru Ewropew għall-Prevenzjoni u l-Kontroll tal-Mard, awtoritajiet oħra internazzjonali, Ewropej u nazzjonali). 4.2.
Il-lingwi użati f’din il-kompetizzjoni 4.2.1.
Ir-rekwiżiti tal-lingwa Il-kandidati f’din il-kompetizzjoni jridu jissodisfaw dawn iż-żewġ rekwiżiti li ġejjin: a) għarfien fil-fond (livell C2) ta' waħda mil-lingwi li ġejjin: l-Estonjan, il-Kroat, it-Taljan, l-Olandiż, il-Pollakk, jew il-Portugiż.
Aktar ’il quddiem se ssir referenza għal din il-lingwa bħala l-“lingwa 1”; b) għarfien sodisfaċenti (minimu ta’ livell B2) tal-Ingliż jew Franċiż.
Aktar ’il quddiem se ssir referenza għal din il-lingwa bħala l-“lingwa 2”.
Il-livelli minimi indikati hawn fuq japplikaw għal kull ħila lingwistika (taħdit, kitba, qari u smigħ) mitluba fil-formola tal-applikazzjoni.
Dawn il-ħiliet jirriflettu dawk tal-Qafas Komuni Ewropew ta’ Referenza għal-Lingwi.
Ir-rekwiżiti lingwistiċi f’din il-kompetizzjoni jqisu l-ispeċifiċità tad-dmirijiet tal-assistenti lingwistiċi fil-Parlament Ewropew, il-Kunsill tal-UE, il-Kummissjoni Ewropea, il-Qorti tal-Ġustizzja tal-UE, il-Kumitat Ekonomiku u Soċjali Ewropew u l-Kumitat tar-Reġjuni.
L-għażliet lingwistiċi għal-lingwa 1 jikkorrispondu għal-lingwa mira tal-unitajiet tat-traduzzjoni jew tal-abbozzar leġiżlattiv fl-istituzzjonijiet li t-testi tagħhom għandhom jiġu pproċessati.
Għalhekk huwa meħtieġ għarfien profond (livell C2) tal-lingwa 1 għall-assistenti lingwistiċi sabiex ikunu jistgħu jipproċessaw testi kumplessi (li wħud minnhom huma ta’ natura legali) li jkunu ġew abbozzati jew tradotti f’dik il-lingwa.
Il-verżjonijiet oriġinali tad-dokumenti ttrattati mis-servizzi kkonċernati huma abbozzati l-aktar bl-Ingliż (pereżempju, fil-Parlament Ewropew, fil-Kunsill tal-UE jew fil-Kummissjoni Ewropea) jew bil-Franċiż (fil-Qorti tal-Ġustizzja tal-UE).
Skont l-istituzzjoni li tirrekluta, il-kandidati magħżula reklutati wara din il-kompetizzjoni se jkollhom jirreferu għal dawn id-dokumenti meta jipproċessaw id-dokumenti fil-lingwa 1.